
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«23» верасня 2022 г.
	        № 153      
	                             г. Масква 




Аб унясенні змянення ў пералік катэгорый тавараў, часовае знаходжанне і выкарыстанне якіх на мытнай тэрыторыі Еўразійскага эканамічнага саюза ў адпаведнасці з мытнай працэдурай часовага ўвозу (допуску) дапускаюцца без выплаты ўвазных мытных пошлін, падаткаў

У адпаведнасці з пунктам 3 артыкула 219 Мытнага кодэкса Еўразійскага эканамічнага саюза і пунктам 5 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага саюза ад 23 снежня 2014 г. № 98, Савет Еўразійскай эканамічнай камісіі вырашыў:
[bookmark: P15]1. Пералік катэгорый тавараў, часовае знаходжанне і выкарыстанне якіх на мытнай тэрыторыі Еўразійскага эканамічнага саюза ў адпаведнасці з мытнай працэдурай часовага ўвозу (допуску) дапускаюцца без выплаты ўвазных мытных пошлін, падаткаў, зацверджаны Рашэннем Савета Еўразійскай эканамічнай камісіі 
ад 20 снежня 2017 г. № 109, дапоўніць пунктам 61 наступнага зместу:
«61. Грамадзянскія пасажырскія самалёты (коды 8802 40 003 5 і 8802 40 003 6 ТН ЗЭД ЕАЭС) пры адначасовым выкананні наступных умоў:
дэкларантам выступае замежная асоба;
такія самалёты выкарыстоўваюцца ў нерэгулярных (па-за камерцыйным раскладам) палётах у межах тэрыторыі дзяржавы – члена Еўразійскага эканамічнага саюза, мытным органам якой праведзены выпуск такіх самалётаў у адпаведнасці з мытнай працэдурай часовага ўвозу (допуску), для перавозкі асоб, якія ўваходзяць у склад дэлегацый замежных дзяржаў, асоб, якія прымаюць удзел у выставачна-кангрэсных мерапрыемствах (у тым ліку міжнародных выстаўках прадукцыі ваеннага прызначэння), міжнародных форумах, шматбаковых і двухбаковых урадавых сустрэчах і іншых падобных міжнародных мерапрыемствах, якія праводзяцца па рашэнні кіраўніка дзяржавы-члена або ўрада дзяржавы-члена, пры наяўнасці пісьмовага пацвярджэння (у адвольнай форме) дзяржаўнага органа дзяржавы-члена, адказнага за арганізацыю і правядзенне мерапрыемства.
Указанае пацвярджэнне павінна ўтрымліваць звесткі аб найменні мерапрыемства, якое праводзіцца, тэрмінах яго правядзення, бартавым (рэгістрацыйным) нумары самалёта і планаваным маршруце паветранай перавозкі (пунктах пасадкі) у межах тэрыторыі дзяржавы – члена Еўразійскага эканамічнага саюза.
Гранічны тэрмін часовага знаходжання і выкарыстання ў межах тэрыторыі дзяржавы – члена Еўразійскага эканамічнага саюза ў адпаведнасці з мытнай працэдурай часовага ўвозу (допуску) без выплаты ўвазных мытных пошлін, падаткаў такіх самалётаў павінен складаць не больш за 14 каляндарных дзён з дня змяшчэння пад такую мытную працэдуру.».
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

